……….………(sz.) napirend

**E L Ő T E R J E S Z T É S**

 **Budapest Főváros II. Kerületi Önkormányzat Képviselő-testülete részére**

**a veszélyhelyzeti kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. kerületi Önkormányzat Polgármesterének 1/2021. (II. 8.) normatív utasítása alapján**

**2021. május**

**Tárgy:** Javaslat egyes kerületi helyi értékek ideiglenes védelméről szóló önkormányzati rendelet megalkotására

**Készítette**: Trummer Tamás főépítész s.k.

**Egyeztetve:** Szabó Gyula s.k.

**Látta:**  **………………………………..**

 dr. Szalai Tiborjegyző

 ………………………………..

 dr. Silye Tamás jegyzői igazgató

Nyílt anyag!

 A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat megalkotott településkép védelméről szóló 45/2017.(XII.20.) önkormányzati rendelete (a továbbiakban: TKR) több helyi építészeti értéket már védelem alá vont.

Partnerségi egyeztetés bevonásával 13 személy javaslatot tett összesen 77 épület védetté nyilvánítására. Egyes épületet több személy is védelemre javasolt. A javaslatok között közel 30 olyan épület is szerepelt, amelyben már védelem alatt állnak kerületi, fővárosi, vagy országos viszonylatban. A védelem alá helyezési eljárásba ez utóbbiak nem kerülnek bele.

A helyi építészeti örökség részét képező helyi értékek elvesztésének megakadályozása érdekében a védelem alá helyezési eljárásba vont ingatlanokon a TKR 9/A.§ (1) bekezdése szerinti ideiglenes helyi védelem elrendelése indokolt.

A *Képviselő-testület által kialakított bizottságok hatásköréről, a bizottságok és tanácsnokok feladatköréről* szóló 24/2019.(XI.18.) számú önkormányzati rendelet alapján a védelem alá helyezési eljárás megindításáról a Kerületfejlesztési Bizottság dönt.

A polgármester az elfogadott rendeletet az elfogadást követő 15 napon belül rövid, közérthető összefoglaló kíséretében közzéteszi az önkormányzati honlapon hirdetményben és az önkormányzati hivatalban nyomtatásban.

Az önkormányzati főépítész gondoskodik a rendelettel érintett ingatlanok tulajdonosainak értesítéséről.

A Képviselő-testület Magyarország Alaptörvénye 32. cikk (2) bekezdésben, és Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 42. § 1. pontjában foglalt felhatalmazás alapján jogosult a rendeletalkotás tárgyában dönteni.

Aveszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Korm. rendelet, valamint katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2021. február 8. napján hatályba lépett Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 1/2021. (II. 8.) normatív utasítása, amely a Kat 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

Fentiekre tekintettel kérem a Tisztelt Képviselő-testületet, hogy alakítsa ki véleményét a Polgármesteri döntés előtt.

**Budapest, 2021. május 19.**

 **Őrsi Gergely**

 **polgármester**

**Budapest Főváros II. Kerületi Önkormányzat Képviselő-testülete …/2021. (...) önkormányzati rendelete**

**egyes kerületi helyi értékek ideiglenes védelméről**

Budapest Főváros II. Kerületi Önkormányzat Képviselő-testülete – a 27/2021. (I.29.) Korm. rendelettel kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörében eljáró Budapest Főváros II. Kerületi Önkormányzat polgármestere Magyarország Alaptörvénye 32. cikk (2) bekezdésében meghatározott jogalkotási hatáskörében, a településkép védelméről szóló 2016. évi LXXIV. törvény 12.§ (2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 5. pontjában és az épített környezet alakításáról és védelméről szóló 1997. évi LXXVIII. törvény 57. § (2)-(3) bekezdésében meghatározott feladatkörében eljárva, a településkép védelméről szóló Budapest Főváros II. Kerületi Önkormányzat Képviselő-testületének 45/2017. (XII.20.) önkormányzati rendelet 9/A. § (1) bekezdésével összhangban a következőket rendeli el:

**1. §**

(1) Budapest Főváros II. Kerületi Önkormányzat az épített környezet alakításáról és védelméről szóló 1997. évi LXXVIII. törvény 57. § (1) bekezdés szerinti helyi közérdek alapján ideiglenes helyi védelmet rendel el az 1. mellékletben meghatározott ingatlanokra.

(2) Az ideiglenes helyi védelem alatt álló ingatlanokon a Budapest Főváros II. Kerületi Önkormányzat Képviselő-testületének a településkép védelméről szóló 45/2017.(XII.20.) önkormányzati rendelet (a továbbiakban: TKR) 9/A. § (3) bekezdés rendelkezéseit alkalmazni kell.

(3) Az ideiglenes helyi védelem a TKR 9/A. § (4) bekezdésében meghatározott időben, de legkésőbb 2022. május 31. napján megszűnik.

**2. §**

E rendelet területi hatálya Budapest II. kerület területén az 1. mellékletben meghatározott ingatlanokra terjed ki.

**3. §**

Ez a rendelet 2021. május 31-én lép hatályba.

|  |  |
| --- | --- |
| **Őrsi Gergely polgármester** | **dr. Szalai Tibor jegyző** |

*1. melléklet*

**A kerületi ideiglenes helyi védett értékek jegyzéke**

|  |  |  |  |  |  |  |
| --- | --- | --- | --- | --- | --- | --- |
|  | **Cím** | **HRSZ** |  | **Sor-sz.** | **Cím** | **HRSZ** |
| **1** | Áfonya utca 7/a. | 15091/4 |  | **25** | Nyúl utca 8. | 13068 |
| **2** | Árpád fejedelem útja 18-19. | 14575/1 |  | **26** | Nyúl utca 9. | 13077 |
| **3** | Bécsi út 1. | 14812 |  | **27** | Nyúl utca 10. | 13067 |
| **4** | Bem József utca 24. | 13544/2 |  | **28** | Nyúl utca 11. | 13078 |
| **5** | Bimbó út 2. | 13295/11 |  | **29** | Nyúl utca 12. | 13066 |
| **6** | Bimbó út 4. | 13295/12 |  | **30** | Nyúl utca 13/a. | 13083 |
| **7** | Branyiszkó út 18. | 12301/2 |  | **31** | Nyúl utca 13/b. | 13084 |
| **8** | Csalogány utca 5. | 13841 |  | **32** | Nyúl utca 14. | 13065 |
| **9** | Fekete sas utca 1. | 13504 |  | **33** | Nyúl utca 16. | 13064 |
| **10** | Fillér utca 32. | 12076 |  | **34** | Nyúl utca 17. | 13086 |
| **11** | Fő utca 70-78. | 13867 |  | **35** | Nyúl utca 18. | 12098 |
| **12** | Garas utca 2. | 12089 |  | **36** | Nyúl utca 22. | 12100/1 |
| **13** | Garas utca 4. | 12090 |  | **37** | Ördögárok utca 80. | 50282 |
| **14** | Káplár utca 2. | 13093 |  | **38** | Palánta utca 1. | 15103/1 |
| **15** | Keleti Károly utca 11. | 13295/10 |  | **39** | Pasaréti út 10. | 13043/14 |
| **16** | Keleti Károly utca 15/b. | 12870/8 |  | **40** | Pasaréti út 106. | 11618/11 |
| **17** | Labanc út 18. | 10959/2 |  | **41** | Pázsit utca 9. | 11548 |
| **18** | Lukács utca 3. | 14593/3 |  | **42** | Szemlőhegy utca 32. | 15114 |
| **19** | Lukács utca 4. | 14589 |  | **43** | Széphalom utca 8. | 11453/1 |
| **20** | Margit utca 13. | 13422/2 |  | **44** | Szilágyi Erzsébet fasor 81. | 11510/14 |
| **21** | Nyúl utca 1/b. | 13073/2 |  | **45** | Torockó utca 7. | 11510/47 |
| **22** | Nyúl utca 3. | 13074 |  | **46** | Ürömi utca 19. | 14824/2 |
| **23** | Nyúl utca 4. | 13070 |  | **47** | Vadaskerti utca 11. | 11425/3 |
| **24** | Nyúl utca 5. | 13075 |  | **48** | Virág árok 6/a. | 11995/5 |

Általános indokolás

Jelen rendelet az épített környezet alakításáról év védelméről szóló 1997. évi LXXVIII. törvény. 57.§-ában kapott felhatalmazás alapján a helyi védelemmel érintett ingatlanok körének bővítését készíti elő a helyi építészeti örökség részét képező helyi értékek elvesztésének megakadályozása érdekében.

Részletes indokolás

**1. §**

A kerületi helyi értékek ideiglenes védelmének tárgyát és időtartamát állapítja meg.

**2. §**

A rendelet területi hatályát rögzíti.

**3. §**

A rendelet időbeli hatályát rögzíti.